อสุรกายดงดิบ

| อสุรกายดงดิบ |
| --- | --- |
ประเภท:  ละครโทรทัศน์ ตื่นเต้นเร้าใจ  นิยายวิทยาศาสตร์  ผจญภัย  ความลี้ลับ 
สร้างโดย:  เจฟฟรีย์ ลีเบอร์ เจ.เจ. แอบรัมส์  เดมอน ลินเดลอฟ 
กำกับโดย:  แจ็ก เบนเดอร์ สตีเฟน วิลเลียมส์  และอื่น ๆ 
แสดงนำ:   อาเดวาเล อาคินนูเย-แอ็กบาเจ  นาวีน แอนดรูวส์  เฮนรี เอียน คูซิก  เจเรมี เดวีส์  เอมิลี ดี เรวิน  ไมเคิล อีเมอร์สัน  แมททิว ฟอกซ์  ฮอร์เฮ การ์ซีอา  แมกกี เกรซ  จอช ฮอลโลเวย์  มัลโคล์ม เดวิด เคลลีย์  แดเนียล แด คิม  ยุนจิน คิม  เคน เหลียง  อีแวนเจไลน์ ลิลลี  รีเบกกา เมเดอร์  เอลิซาเบธ มิตเชลล์  โดมินิก โมนาแฮน  เทอร์รี โอ'ควินน์  แฮร์โรลด์ แพร์ริโน  มิเชลล์ ร็อดริเกซ  คีลี แซนเชซ  โรดริโก้ ซานโตโร  เอียน โซเมอร์ฮอลเดอร์  ซินเธีย วาทรอส 
ผู้ประพันธ์เพลง: ไมเคิล จิแอชชิโน
ประเทศแหล่งกำเนิด:  สหรัฐ
ภาษาต้นฉบับ: ภาษาอังกฤษ
จำนวนฤดูกาล: 6
จำนวนตอน: 121
การผลิต
ผู้อำนวยการผลิต: เจ.เจ. แอบรัมส์ เดมอน ลินเดลอฟ ไบรอัน เบิร์ก แจ็ก เบนเดอร์ คาร์ลตัน คิวส์
สถานที่ถ่ายทำ: เกาะโอวาฮู รัฐฮาวาย
ความยาวตอน: เฉลี่ย 43 นาที
ออกอากาศ
เครือข่าย: เอบีซี
ออกอากาศ: 22 กันยายน ค.ศ. 2004 (2004-09-22) – 23 พฤษภาคม ค.ศ. 2010 (2010-05-23)
อสุรกายดงดิบ (อังกฤษ: Lost) หรือ ปริศนาป่ามรณะ เป็นซีรีส์อเมริกันแนวดราม่า ที่มีเนื้อหากล่าวถึงผู้รอดชีวิตจากอุบัติเหตุเครื่องบินตก บนเกาะลึกลับ บนเส้นทางบินสักแห่งระหว่างซิดนีย์ ประเทศออสเตรเลีย กับลอสแอนเจลิส สหรัฐอเมริกา ตกในแปซิฟิกใต้ ในแต่ละตอนจะมีเนื้อหาหลักเป็นเรื่องบนเกาะ เนื้อหารองเป็นเรื่องชีวิตของตัวละครแต่ละคน รายการสร้างสรรค์โดยเดมอน ลินเดลอฟ, เจ. เจ. แอบรัมส์ และเจฟฟรีย์ ลีเบอร์ สถานที่ถ่ายทำหลักที่เกาะโอวาฮู รัฐฮาวาย ตอนแรกที่ออกฉายชื่อ "The pilot" เมื่อ 22 กันยายน ค.ศ. 2004 หลังจากนั้นออกอากาศจนฤดูกาลที่ 4 รายการผลิตโดย เอบีซีสตูดิโอส์, แบดโรบอตโปรดักชันส์และกราสส์สเกิร์ตโปรดักชัน ออกอากาศทางช่องเอบีซีในสหรัฐอเมริกา สำหรับในประเทศไทยออกอากาศทางช่องเอเอ็กซ์เอ็น 17 มีนาคม ค.ศ. 2005 เพลงประกอบภาพยนตร์ประพันธ์โดยไมเคิล จิแอชชิโน ผู้อำนวยการสร้างปัจจุบันคือ แอบรัมส์, ลินเดลอฟ, ไบรอัน เบิร์ก, แจ็ก เบนเดอร์ และคาร์ตัน คิวส์ และเนื่องจากมีตัวละครจำนวนมากและค่าถ่ายทำที่ฮาวาย ทำให้ซีรีส์เรื่องนี้เป็นซีรีส์ที่ลงทุนในการผลิตมากที่สุดในรายการโทรทัศน์
ในส่วนของคำวิจารณ์และความสำเร็จ อสุรกายดงดิบ มียอดผู้ชมเฉลี่ย 16 ล้านคนต่อตอนบนช่องเอบีซีตั้งแต่ในปีแรก และได้รับรางวัลมาหลายสาขาไม่ว่าจะเป็นรางวัลเอมมีสาขาดราม่าในปี 2005 รายการอเมริกานำเข้าจากบาฟต้าเทลิวิชันอวอร์ดสในปี 2005 รางวัลลูกโลกทองคำสาขาดราม่าซีรีส์ยอดเยี่ยมในปี 2006 และสกรีนแอกเตอร์สไกด์สำหรับซีรีส์ดราม่ายอดเยี่ยม
ฐานแฟนคลับก็มีมากมาย จนรายการเป็นส่วนหนึ่งของวัฒนธรรมสมัยนิยมในอเมริกา ที่มีการนำเนื้อเรื่อง องค์ประกอบที่คล้าย ๆ กันไปใช้ในรายการโทรทัศน์อื่น โฆษณา หนังสือการ์ตูน การ์ตูนบนเว็บไซต์ นิตยสารขำขัน วิดีโอเกม และเนื้อเพลง นอกจากนี้ยังมีคนแต่งบทประพันธ์ใหม่ เนื้อเรื่องใหม่บนเว็บบอร์ดและวิดีโอเกม และเกมประเภทอัลเทอร์เนทีฟเรียลลิตี้ อย่าง The Lost Experience และ Find 815
ในเดือนพฤษภาคม ค.ศ. 2007 มีการประกาศมาว่า อสุรกายดงดิบ จะมีการสร้างต่อในฤดูกาลที่ 4,5 และ 6 รวมทั้งสิ้น 121 ตอนตั้งแต่เริ่มผลิตในเดือนพฤษภาคม ค.ศ. 2010 ใน 3 ฤดูกาลสุดท้ายนี้จะมี 16 ตอนต่อฤดูกาล ต่อเนื่องกันทุกสัปดาห์โดย อย่างไรก็ตามเนื่องจากมีการประท้วงของนักเขียนในสหรัฐอเมริกา ทำให้ในฤดูกาลที่ 4 จะเหลือ 14 ตอน รวม 3 ชั่วโมงสรุปฤดูกาล ในฤดูกาลที่ 4 ออกฉายครั้งแรกในสหรัฐอเมริกาเมื่อวันที่ 31 มกราคม ค.ศ. 2008 และจบเมื่อ 29 พฤษภาคม ค.ศ. 2008 นอกจากนี้ทางเอบีซีตัดสินใจขยายใน 2 ฤดูกาลสุดท้ายโดยการเพิ่มตอนที่ 17 ในฤดูกาลที่เหลือ อสุรกายดงดิบ จบลงที่ฤดูกาบที่ 6 กับตอนที่ 121 และตอนสุดท้ายออกอากาศวันที่ 23 พฤษภาคม ค.ศ. 2010